### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

[adresse] er den eneste skøjtehal i [adresse], med et oplandsområde på knapt 500.000 borgere. Den nuværende hal er mere end 50 år gammel og trænger kritisk til en opgradering og udvidelse af de eksisterende faciliteter.

Kapaciteten er fuldt udnyttet, med bookinger næsten helt til midnat og en kamp om tiderne mellem de forskellige sportsgrene, som bruger isen. Det er ikke muligt for de berørte foreninger at øge optaget af medlemmer, som er langt fra at dække efterspørgslen, og der er sjældent mulighed for at gennemføre hjemmestævner i [adresse]. De eksisterende faciliteter kan heller ikke dække de nuværende behov, hvis der fortsat ønskes træning på elitesports-niveau. Der mangler ordentlige omklædningsrum, off-ice træningsmiljøer og en ekstra isflade, så isens slidskader ikke hæmmer de enkelte sportsgrenes træningsmuligheder.

Laura Mogensen er i gang med et projektforslag til etablering af en ny træningshal med moderne rammer for issporten. Projektet vil skabe de nødvendige faciliteter, der må forventes i [adresse] næststørste by, og der arbejdes med en målsætning om at skabe en CO2 neutral skøjtehal, til gavn for klimamålene.

Det Konservative Folkeparti ønsker at støtte op om issporten i [adresse] og foreslår der ydes et projekt tilskud på 50 % af investeringsbudgettet, dog max 15 mio kroner, til projektets realisering.

På vegne af byrådsgruppen

Leonora Carlsen og Amanda Carlsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.